text: Politiet efterlyser dyre lamper
  25 august 2018 kl. 10.09
  Politiet efterlyser en sort  VW Golf i forbindelse med et tyveri af tre dyre lamper i Esbjerg.
  Omkring kl. 4.32 i nat blev der stjålet tre Louis Poulsen lamper fra et hus i Myrthueparken i Esbjerg. Derfor leder politiet efter vidner, der har set en sort golf i området eller har andre oplysninger.
  Der er tale om lamper af typen Toldbod 155 med en nypris på 3500 kroner – hvis man skulle få dem tilbudt.
  